CELEX: 32016R1017
Language: bg
Date: 2016-06-23 00:00:00
Title: Регламент (ЕС) 2016/1017 на Комисията от 23 юни 2016 година за изменение на приложение XVII към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали („REACH“) по отношение на неорганични амониеви соли (Текст от значение за ЕИП)

24.6.2016   
            
            
               BG
            
            
               Официален вестник на Европейския съюз
            
            
               L 166/1
            
         РЕГЛАМЕНТ (ЕС) 2016/1017 НА КОМИСИЯТА
   от 23 юни 2016 година
   за изменение на приложение XVII към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали („REACH“) по отношение на неорганични амониеви соли
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 68, параграф 1 от него,
   като има предвид, че:
   
               (1)
            
            
               На 14 август 2013 г., в съответствие с предпазната клауза, предвидена в член 129, параграф 1 от Регламент (ЕО) № 1907/2006, Френската република информира Комисията, Европейската агенция по химикали („Агенцията“) и другите държави членки, че е приела временна мярка на 21 юни 2013 г. (2) за защита на гражданите от експозиция на амоняк, отделян от изолационни материали от целулозна вата с амониеви соли, използвани в сгради.
            
         
               (2)
            
            
               Временната мярка беше разрешена до 14 октомври 2016 г. с Решение за изпълнение 2013/505/ЕС на Комисията (3), приети съгласно член 129, параграф 2 от Регламент (ЕО) № 1907/2006.
            
         
               (3)
            
            
               В съответствие с член 129, параграф 3 от Регламент (ЕО) № 1907/2006, Френската република започна процедура по ограничаване, като на 18 юни 2014 г. подаде досие до Агенцията в съответствие с приложение XV.
            
         
               (4)
            
            
               В досието по приложение XV (4) бе предложено ограничаване по отношение на неорганични амониеви соли, които се добавят към изолационни материали от целулоза като забавители на горенето, тъй като при определени условия те водят до емисии на газообразен амоняк. В досието бяха предложени 3 ppm като гранична стойност за емисиите на амоняк от изолационни материали от целулоза, третирани с неорганични амониеви соли, вместо определяне на гранична стойност за съдържанието на амониеви соли в изолационните материали от целулоза. От досието става ясно, че са необходими действия на равнището на Съюза.
            
         
               (5)
            
            
               На 3 март 2015 г., Комитетът за оценка на риска (наричан по-долу „КОР“) към Агенцията прие становище относно ограничаването, предложено в досието по приложение XV, и заключи, че съществува риск за човешкото здраве поради отделянето на амоняк от изолационни материали от целулоза във вид на смеси и изделия, във връзка с който трябва да се предприемат мерки. Допълнително КОР заяви, че предложеното ограничаване, изменено от КОР, е най-подходящата мярка на равнището на Съюза за справяне с установените рискове по отношение на ефективността при намаляването на тези рискове.
            
         
               (6)
            
            
               КОР предложи ограничаването да обхваща пускането на пазара на изолационни материали от целулоза, съдържащи неорганични амониеви соли, както като смес, така и като изделие. КОР препоръча ограничаването да задължава доставчиците на изолационни материали от целулоза във вид на смеси да съобщават надолу по веригата на доставки и в крайна сметка на крайните ползватели (професионалните ползватели и потребителите), максимално допустимата степен на зареждане (5) на изолационни материали от целулоза във вид на смес, използванa при изпитването, извършено преди пускането им на пазара, за да се докаже съответствието, например чрез документация, придружаваща смесите, или чрез етикетиране. Ограничаването следва също така да изисква максимално допустимата степен на зареждане, съобщена от доставчика, да не се надвишава, когато от ползватели надолу по веригата се използват изолационни материали от целулоза във вид на смеси, така че емисиите на амоняк да не превишават равнището, определено при изпитването преди пускането им на пазара. КОР препоръча също така, чрез дерогация, изолационните материали от целулоза във вид на смеси, които се използват само за производство на изолационни материали от целулоза във вид на изделия, да не е необходимо да бъдат в съответствие с граничната стойност, определена за емисиите на амоняк, тъй като полученото изделие само по себе си трябва да съответства на граничната стойност за емисиите, когато се пуска на пазара или използва.
            
         
               (7)
            
            
               На 10 юни 2015 г. Комитетът за социално-икономически анализ („КСИА“) към Агенцията прие становище относно ограничаването, предложено в досието по приложение XV, като посочи, че предложеното ограничаване, във вида, в който е изменено от КСИА, е най-подходящата мярка на равнището на Съюза за справяне с установените рискове по отношение на отношението между свързаните с него социално-икономически ползи и социално-икономически разходи.
            
         
               (8)
            
            
               КСИА заключи, че на икономическите оператори следва да се предоставят две години, вместо едната година, предложена в досието по приложение XV, за да разполагат с достатъчно време, за да гарантират, че емисиите на амоняк от изолационни материали от целулоза, съдържащи неорганични амониеви соли, са под определените гранични стойности на емисиите.
            
         
               (9)
            
            
               КОР и КСИА се съгласиха с Френската република, че не трябва да се предоставя освобождаване за употреба на открито на изолационните материали от целулоза, третирани с неорганични амониеви соли.
            
         
               (10)
            
            
               Форумът за обмен на информация по правоприлагането към Агенцията бе консултиран по време на процеса на ограничаване и неговите препоръки бяха взети под внимание.
            
         
               (11)
            
            
               На 25 юни 2015 г. Агенцията представи становищата на КОР и КСИА (6) на Комисията. Въз основа на тези становища, Комисията стигна до заключението, че съществува неприемлив риск за здравето на човека, произтичащ от изолационните материали от целулоза, третирани с неорганични амониеви соли, при които емисиите на амоняк достигат или превишават стойност на концентрация от 3 ppm при определените условия на изпитване.
            
         
               (12)
            
            
               Понастоящем няма наличен специфичен метод за измерване на емисията на амоняк от изолационни материали от целулоза, третирани с неорганични амониеви соли. Следователно докато се разработи специален метод, за определяне на съответствието с ограничението за неорганични амониеви соли трябва да бъде приспособен съществуващ метод за изпитване, техническа спецификация CEN/TS 16516.
            
         
               (13)
            
            
               На заинтересованите страни следва да се предостави достатъчно време да вземат необходимите мерки, за да гарантират, че ако в изолационните материали от целулоза се използват неорганични амониеви соли, емисиите на амоняк не превишават посочената гранична стойност. Следователно прилагането на ограничаването за неорганични амониеви соли следва да бъде отложено. Независимо от това, с оглед постигане на приемственост и правна сигурност, ограничаването следва да се прилага незабавно от датата на влизане в сила на настоящия регламент в държава членка, за която вече са в сила национални мерки, ограничаващи амониевите соли в изолационни материали от целулоза, които са били разрешени от Комисията в контекста на предпазната процедура по REACH.
            
         
               (14)
            
            
               Поради това Регламент (ЕО) № 1907/2006 следва да бъде съответно изменен.
            
         
               (15)
            
            
               Мерките, предвидени в настоящия регламент, са в съответствие със становището на комитета, учреден съгласно член 133 от Регламент (ЕО) № 1907/2006,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение XVII към Регламент (ЕО) № 1907/2006 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 396, 30.12.2006 г., стр. 1.
   
      (2)  Journal Officiel de la République Française, 3 юли 2013 г., „Наредба от 21 юни 2013 г. относно забраната за пускането на пазара, вноса, продажбата, разпространението и производството на изолационни материали от целулозна вата с амониеви соли като добавки“. Проектът на наредбата е бил първоначално предоставен на Комисията по силата на Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти.
   
      (3)  Решение за изпълнение на Комисията от 14 октомври 2013 г. за разрешаване на временна мярка, предприета от Френската република в съответствие с член 129 от Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH), за ограничаване използването на амониеви соли в изолационни материали от целулозна вата (ОВ L 275, 16.10.2013 г., стр. 52).
   
      (4)  http://echa.europa.eu/documents/10162/999a106c-6baf-48c7-8764-0c55576a2517
   
      (5)  Степента на зареждане на изолационните материали от целулоза (посочена например в kg/m2) се изразява в дебелина (посочена напр. в m) и плътност (посочена напр. в kg/m3).
   
      (6)  http://echa.europa.eu/documents/10162/522a9f94-058a-4bef-9818-f265a1d2d64d
   
      ПРИЛОЖЕНИЕ
      В приложение XVII към Регламент (ЕО) № 1907/2006 се добавя следното вписване:
      
         
                     
                                 „65.
                              
                              
                                 Неорганични амониеви соли
                              
                           
                  
                     
                                 1.
                              
                              
                                 Забранява се пускането им на пазара и употребата им в изолационни материали от целулоза във вид на смеси или изолационни материали от целулоза във вид на изделия след 14 юли 2018 г., освен ако емисиите на амоняк от тези смеси или изделия водят до концентрация, по-малка от 3 ppm по обем (2,12 mg/m3) при условията на изпитване, определени в точка 4.
                                 Доставчикът на даден изолационен материал от целулоза във вид на смес, съдържащ неорганични амониеви соли, трябва да съобщи на получателя или на крайния потребител допустимото специфично натоварване на изолационния материал от целулоза във вид на смес, изразено в дебелина и плътност.
                                 Потребителят надолу по веригата на изолационен материал от целулоза във вид на смес, съдържащ неорганични амониеви соли, трябва да гарантира непревишаването на съобщеното от доставчика допустимо специфично натоварване.
                              
                           
                                 2.
                              
                              
                                 Чрез дерогация точка 1 не се прилага за пускането на пазара на изолационни материали от целулоза във вид на смес, предназначени да бъдат използвани само за производство на изолационни материали от целулоза във вид на изделия, или за използване на посочените смеси в производството на изолационни материали от целулоза във вид на изделия.
                              
                           
                                 3.
                              
                              
                                 В случай че се отнася за държава членка, в която към 14 юли 2016 г. са въведени национални временни мерки, които са били разрешени от Комисията съгласно член 129, параграф 2, буква а), разпоредбите на точки 1 и 2 се прилагат, считано от посочената дата.
                              
                           
                                 4.
                              
                              
                                 Спазването на граничните стойности на емисиите, посочени в точка 1, първа алинея се доказва в съответствие с техническа спецификация CEN/TS 16516, адаптирана, както следва:
                                 
                                             а)
                                          
                                          
                                             продължителността на изпитването е поне 14 дни вместо 28 дни;
                                          
                                       
                                             б)
                                          
                                          
                                             емисиите на газообразен амоняк се измерват най-малко веднъж дневно по време на изпитването;
                                          
                                       
                                             в)
                                          
                                          
                                             граничната стойност на емисиите не трябва да се достига или надвишава в никое от измерванията, извършени по време на изпитването;
                                          
                                       
                                             г)
                                          
                                          
                                             относителната влажност трябва да бъде 90 % вместо 50 %;
                                          
                                       
                                             д)
                                          
                                          
                                             трябва да се използва подходящ метод за измерване на емисиите на газообразен амоняк;
                                          
                                       
                                             е)
                                          
                                          
                                             специфичното натоварване, изразено в дебелина и плътност, се записва по време на вземането на проби от изолационните материали от целулоза във вид на смеси или на изделия, които ще бъдат изпитвани.“